

**Cegléd Város Önkormányzatának Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/30466/2025. **Tárgy:** a ceglédi TEK I. számú felnőtt háziorvosi

Előterjesztő: dr. Csáky András polgármester körzet rendelési idő módosítása

Szakmai előterjesztő: Jáger Mária vezető-főtanácsos

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2025. szeptember 18-ai ülésére**

**Tisztelt Képviselő-testület!**

Előzmény: A ceglédi TEK I. számú felnőtt háziorvosi alapellátási körzet szolgáltatója, a MED-LI. 2011. Gyógyító Korlátolt Felelősségű Társaság (továbbiakban: MED-LI. 2011. Gyógyító Kft.) ügyvezetője, személyes ellátásra kötelezett háziorvosa dr. Kelemen István 2025. június 11 napján a Pest Vármegyei Kormányhivatal Ceglédi Járási Hivatal Járási Népegészségügyi Osztályához bejelentette a rendelési idő változását, a helyettes személyében történő változást, melyeket a Hatóság tudomásul vett.

Dr. Kelemen István háziorvosi 2025. június 11. napjától a körzet rendelési idejét az alábbiak szerint változtatta meg:

*Rendelési idő:*

*Hétfő: 13:00 – 17:00 óráig*

*Kedd: 8:00 – 12:00 óráig*

*Szerda: 13:00 – 17:00 óráig*

*Csütörtök: 8:00 – 12:00 óráig*

***Péntek: 8:00 – 12:00 óráig***

*Az önálló orvosi tevékenységről szóló 2000. évi II. törvény végrehajtásáról szóló 313/2011.(XII. 23.) Korm. rendelet* *1. melléklet*erögzíti, hogy a praxisjoggal rendelkező háziorvos és az adott praxisjoggal érintett települési önkormányzat közötti **feladat-ellátási szerződésnek az alábbi kötelező elemeket kell tartalmaznia:**

1. Felek megnevezése (a személyes ellátásra kötelezett orvos megnevezésével)
2. A praxisjoggal érintett körzet meghatározása
3. A praxisjoggal rendelkező háziorvos kötelezettségei
4. A települési önkormányzat kötelezettségei (ideértve a fenntartáshoz történő hozzájárulásra vonatkozó szabályokat is)
5. A háziorvos rendelési idejének meghatározása
6. A háziorvos ügyeletben történő részvételére vonatkozó rendelkezések
7. A háziorvos helyettesítésére vonatkozó rendelkezések
8. Az ellátás nyújtásában részt vevő egészségügyi szakdolgozók megnevezése, a rájuk vonatkozó rendelkezések
9. A feladat-ellátási szerződés időtartama
10. A feladat-ellátási szerződés felmondására vonatkozó rendelkezések
11. A háziorvost a körzetmódosítás következtében ért kár esetére a települési önkormányzat kártalanítási kötelezettsége
12. Egyéb, kártérítésre, kártalanításra vonatkozó előírások
13. Egyéb előírások
14. Dátum; a felek (cégszerű) aláírása

*Az önálló orvosi tevékenységről szóló 2000. évi II törvény végrehajtásáról szóló 313/2011. (XII. 23.) Korm. rendelet* 18. § szerint *az egyes egészségügyi és egészségbiztosítási tárgyú kormányrendeletek módosításáról szóló 413/2015. (XII. 23.) Korm. rendelet* (a továbbiakban: Mód.r.) hatályba lépesekor fennálló feladat-ellátási szerződés tekintetében a Mód.r.-tel megállapított 4. § (7) bekezdésében és *1. melléklet*ben foglaltakat a feladat-ellátási szerződésnek a Mód.r. hatálybalépését követő első módosításakor kell alkalmazni*.*

A fenti okra hivatkozással a MED-LI.2011. Kft-vel a 2011. július 4-én létrejött feladat-ellátási szerződést (továbbiakban: Alapszerződés) átfogóan módosítani kell.

Kérem a Tisztelt Képviselő-testületet, hogy járuljon hozzá a ceglédi TEK I. számú felnőtt háziorvosi körzet Szolgáltatójának kérelméhez, és engedélyezze a körzet zavartalan működtetése érdekében a rendelési idő megváltoztatását.

Az előterjesztést a **Humán Bizottság,** valamint a **Jogi, Ügyrendi és Közbiztonsági Bizottság** tárgyalja meg, a bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a KT. SzMSz 59. §-ára - **egyszerű** szavazati arányt igényel.

Cegléd, 2025. augusztus 27.

Dr. Csáky András

polgármester

Láttam:

Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete**

1. Tudomásul veszi dr. Kelemen István, a MED-LI. 2011. Kft. ügyvezetőjének (2700 Cegléd, Népdal utca 25.), mint személyes ellátásra kötelezett háziorvos bejelentését a körzet megváltozott rendelési idejére vonatkozóan, miszerint 2025. június 1 napjától a rendelés idő az alábbiak szerint módosult:

*Hétfő: 13:00 – 17:00 óráig*

*Kedd: 8:00 – 12:00 óráig*

*Szerda: 13:00 – 17:00 óráig*

*Csütörtök: 8:00 – 12:00 óráig*

***Péntek: 8:00 – 12:00 óráig***

1. Felhatalmazza a Polgármestert a ceglédi TEK I. számú felnőtt háziorvosi alapellátási körzet működtetésére 2011. július 4-én létrejött Feladat-ellátási Szerződésnek a hatályos jogszabályoknak megfelelően módosított szövege végleges kialakítására és aláírására.
2. Utasítja a Ceglédi Közös Önkormányzati Hivatalt, hogy a szükséges intézkedéseket tegye meg!

Határidő: azonnal Felelős: dr. Csáky András polgármester

A határozatot kapják:

1. Ceglédi Közös Önkormányzati Hivatal Szervezési iroda és általa:

2. MED-LI. 2011. Kft. - Dr. Kelemen István ügyvezető (2700 Cegléd, Népdal utca 25.)

3. Pest Megyei Kormányhivatal Járási Hivatala Népegészségügyi Osztálya

4. Ceglédi Közös Önkormányzati Hivatal Pénzügyi iroda - Helyben

5. Irattár

Az előterjesztést láttam:

Dr. Diósgyőri Gitta

címzetes főjegyző