**

**Cegléd Város Önkormányzata Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/25101/2025. **Tárgy:** A ceglédi TEK I. számú házi gyermekorvosi

Előterjesztő: Dr. Csáky András polgármester körzet tartós helyettesítéssel történő ellátása

Szakmai előterjesztő: Jáger Mária irodavezető

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2025. szeptember 18-ai ülésére**

**Tisztelt Képviselő-testület!**

Emlékeztető: A ceglédi TEK I. számú körzet szolgáltatójával, dr. Lakatos Andrásné dr. Vukovics Csilla egyéni vállalkozó házi gyermekorvossal 2010. november 3. napján kötött feladat-ellátási szerződés 2025. április 30. napjával megszűnt. A praxiseladásra nyitva álló határidő 2025. október 31. napján telik le.

A *Magyarország helyi önkormányzatairól szóló 2011. évi CLXXXIX törvény* (Mötv.) 13. § (1) bekezdés 4. pontja értelmében a helyi önkormányzat feladata az egészségügyi alapellátás, az egészséges életmód segítését célzó szolgáltatások biztosítása. *Az egészségügyi alapellátásról szóló 2015. évi CXXIII. törvény* 5. § (1) bekezdése alapján a települési önkormányzat az egészségügyi alapellátás körében gondoskodik – egyebek mellett *–* *a háziorvosi és házi gyermekorvosi alapellátásról*.

A betöltetlen, helyettesítéssel ellátott ceglédi TEK I. számú házi gyermekorvosi körzet működtetését 351/2024. (XI. 21.) Ök. határozat alapján – 2025. május 1. óta önkormányzatunk látja el szolgáltatóként, tartós helyettesítéssel.

A zavartalan betegellátást folyamatosan biztosítják dr. Dávid Mónika, dr. Sivók Ágnes, dr. Vukovics Csilla, dr. Rozovljan László, dr. Fekete-Herman Emese Krisztina és dr. Nagy Gábor gyermekgyógyász szakorvosok. Az asszisztensi feladatokat Horváth Anikó látja el.

Köszönet illeti a szakorvosokat és asszisztenst a helyettesítésben való részvételükért, hogy maximális odafigyeléssel látják el a körzet betegeit. A zavartalan betegellátás érdekében 2025. május 1. napjától 2025. augusztus 31. napjáig ellátták a feladatot.

Az Almafa Gyógyító Kft. ügyvezetője dr. Dávid Mónika írásban felajánlotta önkormányzatunknak, hogy - megkönnyítve a két helyettesített házi gyermekorvosi körzet ellátását - 2025. november 1. és 2026. augusztus 31. közötti vállalja az 1. számú házi gyermekorvosi körzet ellátását (beteg rendelés, csecsemő-tanácsadás). Nyilatkozatában vállalja azt is, amennyiben ez időszakban a körzet végleges ellátása nem oldódik meg, a szerződésmegújítás lehetőségét is fenntartja. Tudomásul veszi, hogy amennyiben ezen időszak alatt a körzet végleges betöltésre kerül, akkor a körzet helyettesítésére szóló szerződés hatályát veszti.

A Doktornő az I. körzet kis betegeinek ellátását a saját rendelőjében (Cegléd, Kőrösi út 26.) szám alatti magántulajdonú ingatlanban végezné. Az asszisztensi feladatokat a saját körzetében foglalkoztatott két asszisztens látná el.

A NEAK tájékoztatása szerint Önkormányzatunk feladat-átvállalási szerződést köthet az Almafa Gyógyító Kft-vel határozott időtartamra, a ceglédi TEK I. számú házi gyermekorvosi körzet ellátására. Az ehhez szükséges engedélyek beszerzése, továbbá a NEAK finanszírozási szerződés megkötése az Almafa Gyógyító Kft. teendője.

Kérem, a tisztelt Képviselő-testületet, hogy járuljanak hozzá a ceglédi TEK I. számú házi gyermekorvosi körzet tartós helyettesítésnek határozati javaslat szerint történő ellátásához.

Az előterjesztést a **Jogi, Ügyrendi és Közbiztonsági**, **valamint a Humán Bizottság véleményezi**. A bizottságok véleményét a Képviselő-testület ülésén írásban, helyben osztott összefoglaló kivonat formájában ismertetjük.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján - figyelemmel a 42. § 7. pontjára - **minősített többségű** szavazati arányt igényel.

Cegléd, 2025. augusztus 29. Dr. Csáky András

polgármester

Láttam:

Hegedűs Ágota

alpolgármester

**Határozati javaslat**

**Cegléd Város Önkormányzatának Képviselő-testülete** – a 351/2024. (XI. 21.) Ök. határozat 3. pontja értelmében

**1.)** Megbízza *a háziorvosi körzetekről szóló 10/2002. (VI. 27.) Ök. rendelet* 2. mellékletének 1. pontjában rögzített Cegléd TEK I. számú betöltetlen házi gyermekorvosi körzet 2025. november 1. és 2026. augusztus 31. között helyettesítéssel történő ellátásával az Almafa Gyógyító Kft-t (székhelye: 2700 Cegléd, Bezerédi u. 4., cégjegyzékszám: 13-09-152557; képviseli: dr. Dávid Mónika ügyvezető, a továbbiakban: Szolgáltató) a következő feltételekkel: a Szolgáltató

1.1. jogosult finanszírozási szerződés közvetlen megkötésére az Nemzeti Egészségbiztosítási Alapkezelővel, és

1.2. a szakmai minimumfeltételeket, valamint a körzet ellátását a finanszírozási szerződés alapján folyósított összegből a saját tulajdonában lévő Cegléd, Kőrösi út 26. szám alatti rendelőjében biztosítja.

**2.)** Felhatalmazza a Polgármestert, hogy a házi gyermekorvosi körzet ellátásához szükséges valamennyi intézkedés megtegye: a feladat-átvállalási szerződés végleges szövegét az 1. pontban rögzített feltételekkel kialakítsa, a kötelezettség­vállalást valamint a szükséges nyilatkozatokat az Önkormányzat nevében aláírja.

**3.)** Utasítja a Ceglédi Közös Önkormányzati Hivatalt, hogy a határozat végrehajtása, valamint a házi gyermekorvosi körzet további ellátásának biztosítása érdekében a szükséges intézkedéseket megtegye.

Határidő: azonnal Felelős: Dr. Csáky András polgármester

A határozatot kapják:

1. Ügyintéző és általa:

2. Almafa Gyógyító Kft. – dr. Dávid Mónika ügyvezető (2700 Cegléd, Bezerédi u. 4.) és általa:

3. Pest Vármegyei Kormányhivatal Ceglédi Járási Hivatal Népegészségügyi Osztálya

4. Nemzeti Egészségbiztosítási Alapkezelő Ellátási és Koordinációs Főosztály VI. FÁO VI.3

5. Ceglédi Közös Önkormányzati Hivatal Pénzügyi Iroda – Helyben

6. Irattár

Az előterjesztést láttam:

Dr. Diósgyőri Gitta

címzetes főjegyző