ELŐTERJESZTÉS

**Cegléd Város Önkormányzata Képviselő-testületének**

2025. szeptember 18.-i nyilvános ülésére

Előterjesztő: László Ágnes, Kollár Zoltán

**Tisztelt Képviselő-testület!**

Cegléd Város Önkormányzata Képviselő-testületének 14/2025. (V. 16.) önkormányzati rendelete a víziközmű-hálózatokhoz történő utólagos csatlakozás műszaki és pénzügyi feltételeiről, valamint a fizetendő hozzájárulás mértékéről szóló rendelet módosítását javasoljuk az alábbiak szerint.

A képviselőtestület döntése alapján vízközmű-hálózathoz történő utólagos csatlakozás során a hozzájárulás mértéke a hatályos rendelet szerint

a) ivóvíz-törzshálózatra történő utólagos csatlakozás esetén 120.000,- Ft,

b) szennyvíz törzshálózatra történő utólagos csatlakozás esetén 200.000,- Ft

A családok védelme és támogatása érdekében tekintettel a családok anyagi helyzetére javaslatot teszünk a fenti hozzájárulás részletben történő megfizetésére.

Javaslatunk szerint, az Önkormányzat az utólagos csatlakozót anyagi helyzetére tekintettel külön kérelemre, indokolt esetben legfeljebb 6 havi részletfizetési kedvezményben részesítheti. A kérelem elbírálása a polgármester hatásköre.

Az előterjesztést a **Gazdasági Bizottság**, valamint a **Jogi** **Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

1. *A döntéshozatal a Magyarország helyi önkormányzatairól szóló 2011. évi CLXXXIX. törvény 46. § (1) bekezdésére figyelemmel* ***nyilvános*** *ülés keretében, az SzMSz 44. § (c) pontja alapján* **egyszerű** *szavazati arányt igényel.*
2. *Cegléd, 2025.09.07.*

**Kollár Zoltán László Ágnes**

**önkormányzati képviselő önkormányzati képviselő**

Határozati javaslat

Cegléd Város Önkormányzatának Képviselő-testülete

1. felkéri Cegléd Város Önkormányzatának Hivatalát, hogy a 14/2025. (V. 16.) önkormányzati rendelete víziközmű-hálózatokhoz történő utólagos csatlakozás műszaki és pénzügyi feltételeiről, valamint a fizetendő hozzájárulás mértékéről szóló rendelet módosítását az alábbi tartalom szem előtt tartásával készítse elő a soron következő ülésre:

Az Önkormányzat az utólagos csatlakozót anyagi helyzetére tekintettel külön kérelemre, indokolt esetben legfeljebb 12 havi részletfizetési kedvezményben részesítheti. A kérelem elbírálása a polgármester hatásköre.

1. Utasítja Cegléd Közös Önkormányzati Hivatalt a szükséges intézkedések megtételére.

Határidő: 1. 2026. októberi testületi ülés Felelős: dr. Csáky András polgármester