Cegléd Város Önkormányzata Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám**: C/……/2025. **Tárgy:** a személyes gondoskodást nyújtó szociális

**Előterjesztő**: dr. Csáky András polgármester ellátásokról új önkormányzati rendelet

**Szakmai előterjesztő:** Jáger Mária irodavezető

**Ügyintéző:** Makai Viktória vezető-főtanácsos

**ELŐTERJESZTÉS**

a Képviselő-testület 2025. szeptember 18-ai ülésére

**Tisztelt Képviselő-testület!**

Hiánypótló rendeletalkotást kezdeményezek személyes gondoskodást nyújtó szociális ellátások tárgykörében.

A személyes gondoskodást nyújtó szociális ellátások egyes formáit, a jogosultság feltételeit, annak megállapítását, a szociális ellátás finanszírozásának elveit és intézményrendszerét, a szociális ellátást nyújtó szervezet és a jogosult közötti jogviszony főbb elemeit, továbbá a fenntartónak a szolgáltatóval, illetve intézménnyel kapcsolatos feladat- és jogkörét *a szociális igazgatásról és szociális ellátásokról szóló 1993. évi III. törvény* (Szoc. tv.)állapítja meg.

A szociálisan rászorultak részére személyes gondoskodást az állam, valamint az önkormányzatok biztosítják. A személyes gondoskodás magában foglalja a szociális alapszolgáltatásokat és a szakosított ellátásokat.

Szociális alapszolgáltatások

1. a falu- és tanyagondnoki szolgáltatás
2. az étkeztetés,
3. a házi segítségnyújtás,
4. a családsegítés,
5. a jelzőrendszeres házi segítségnyújtás,
6. a közösségi ellátások,
7. a támogató szolgáltatás,
8. az utcai szociális munka,
9. a nappali ellátás

Szakosított ellátások

1. az ápolást, gondozást nyújtó intézmény,
2. a rehabilitációs intézmény,
3. a lakóotthon [tartós bentlakásos intézmény],
4. az átmeneti elhelyezést nyújtó intézmény
5. a támogatott lakhatás,
6. az egyéb speciális szociális intézmény

**A helyi önkormányzat ellátási kötelezettségének** a szociális szolgáltatást nyújtó szolgáltató, **intézmény fenntartásával, vagy intézményt fenntartó önkormányzati társulásban történő részvétellel, vagy szolgáltatót, intézményt működtető fenntartóval létrejött ellátási szerződés megkötésével tehet eleget:**

**A személyes gondoskodást nyújtó ellátásokról**, **azok igénybevételéről, valamint a fizetendő térítési díjakról a fenntartó** **önkormányzat**, **ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint rendeletet alkot.** Ha törvény másként nem rendelkezik, **a fenntartó önkormányzat e rendeletben szabályozza az önkormányzat által biztosított személyes gondoskodás formáit.**

A Szoc. tv. - néhány kivétellel - a település nagyságrendjéhez, illetve szintjéhez mérten teszi kötelezővé az egyes ellátásokat.

Városunk sajátossága az, hogy a Ceglédi Többcélú Kistérségi Társulás által fenntartott  Ceglédi Kistérségi Szociális Szolgáltató és Gyermekjóléti Központ mellett hosszú évek óta egyházi és civil szolgáltatók is közreműködnek a szociális ellátásban: a Magyar Máltai Szeretetszolgálat Egyesület, az IRMÁK Nonprofit Kft., a Magyar Vöröskereszt Pest Vármegyei Szervezete, a Baptista Tevékeny Szeretet Misszió, és rövidesen a Református Szeretetszolgálat.

A kiterjedt szolgáltatói hálózatnak köszönhetően olyan ellátások is megjelenhettek Cegléden, mint a tanyagondnoki szolgáltatás, az utcai szociális munka, nem utolsó sorban pedig a ceglédi ellátottak utaztatása az albertirsai ellátó helyre, támogató szolgáltatás keretében. Ezek olyan nem kötelezően ellátandó feladatok, melyeknek köszönhetően a szociális személyes gondoskodás a rászorultság sokféleségéhez is nagymértékben igazodik.

A nem önkormányzati fenntartású szolgáltatók az ellátásokat az állam által biztosított feladat finanszírozásból, fenntartói hozzájárulásból, a személyi térítési díjakból, illetve ellátási szerződés alapján megállapított önkormányzati hozzájárulásból - a Szoc. tv-ben szabályozott ún. ellátási szerződés útján. biztosítják.

Valamennyi szolgáltató ceglédi ellátottai vonatkozásában évente részletesen beszámol a Képviselő-testületnek előző évi tevékenységéről.

A Ceglédi Kistérségi Szociális Szolgáltató és Gyermekjóléti Központ szolgáltatásait - a társulás jogalkotását érintő speciális eljárására tekintettel – külön rendelet, a *Ceglédi Többcélú Kistérségi Társulás által biztosított személyes gondoskodást nyújtó gyermekjóléti ellátásokról, azok igénybevételéről, valamint az ellátások térítési díjainak megállapításáról szóló 8/2018. (IV. 26.) önkormányzati rendelet* szabályozza, erre utalunk az alábbi rendelettervezetben is.

[*https://or.njt.hu/eli/731234/r/2018/8*](https://or.njt.hu/eli/731234/r/2018/8)

## Minden szolgáltatóra és igénylőre kiterjedően az ellátás és működtetés részletszabályait ágazati rendeletek rögzítik:

## a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet, <https://njt.hu/jogszabaly/1999-9-20-85.36>

## valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet

<https://njt.hu/jogszabaly/2000-1-20-85.54>

A jogalkotásról szóló 2010. évi CXXX. törvény (Jat.) 17. §-ában előírt előzetes hatásvizsgálat értelmében:

1. A rendelet
   * társadalmi hatása: az Önkormányzat által megszervezett személyes gondoskodást nyújtó szociális szolgáltatások e rendelet alapján válnak átláthatóvá és megismerhetővé;
   * gazdasági hatása: e rendelet tárgykörében nem releváns, ugyanakkor egyes „kiszervezett” ellátások térítésmentesen használatba adott önkormányzati tulajdonú ingatlanban valósulnak meg;
   * költségvetési hatása: e rendelet által közvetlenül nem releváns, mivel az több éve érvényben lévő ellátási szerződések rögzítik a tervezést érintő kiadásokat
2. Környezeti, egészségi következményei a rendelet tárgykörében nem relevánsak
3. Adminisztratív terhek: nincsenek
4. A rendeletalkotás szükségességét a Szoc. tv. 92. §-ában rögzített jogalkotási felhatalmazás indokolja.
5. A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Az előterjesztést a **Jogi, Ügyrendi és Közbiztonsági Bizottság,** valamint a **Humán Bizottság** tárgyalja meg, a bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az Mötv. 50. §-a alapján - figyelemmel a 42. § 1. pontjában foglalt rendelkezésekre - **minősített** szavazati arányt igényel.

Cegléd, 2025. szeptember 2.

Dr. Csáky András

polgármester

Láttam:

Hegedűs Ágota

alpolgármester

---------

**Cegléd Város Önkormányzata Képviselő-testületének**

**…/2025. (IX. 19.) önkormányzati rendelete**

**a személyes gondoskodást nyújtó szociális szolgáltatások biztosításáról**

{1} E rendelet célja az, hogy a szociális igazgatásról és szociális ellátásokról szóló [1993. évi III. törvény](https://njt.hu/jogszabaly/1993-3-00-00)  alapján a személyes gondoskodást nyújtó szociális ellátások formáit a helyi sajátosságok figyelembevételével szabályozza.

{2} Cegléd Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § 8a. és 10. pontjában meghatározott feladatkörében eljárva a következőket rendeli el:

**1. §**

(1) Cegléd Város Önkormányzat a szociális igazgatásról és szociális ellátásokról szóló [1993. évi III. törvény](https://njt.hu/jogszabaly/1993-3-00-00) alapján meghatározott személyes gondoskodást nyújtó

a) szociális alapszolgáltatásokat a (2) bekezdés szerint biztosítja;

b) szakosított ellátások közül a (3) bekezdésben rögzített ellátásokat biztosítja.

(2) Szociális alapszolgáltatások:

1. tanyagondnoki szolgáltatás
2. étkeztetés
3. házi segítségnyújtás
4. családsegítés
5. jelzőrendszeres házi segítségnyújtás
6. közösségi ellátás szenvedélybetegek részére
7. támogató szolgáltatás
8. utcai szociális munka
9. nappali ellátás:

ia) idősek klubja

ib) fogyatékos személyek nappali ellátása

ic) hajléktalan személyek nappali melegedője

id) szenvedélybetegek nappali ellátása

ie) pszichiátriai betegek nappali ellátása

if) autista személyek nappali ellátása

(3) A személyes gondoskodás keretébe tartozó szakosított ellátások:

a) idősek otthona

b) éjjeli menedékhely

c) hajléktalan személyek átmeneti szállása

**2. §**

(1) Az 1. § (2) bekezdés b)-g) pontjaiban, valamint az i) pont ia) alpontjában, továbbá az 1. § (3) bekezdés a) pontjában rögzített szolgáltatásokat a Ceglédi Kistérségi Szociális Szolgáltató és Gyermekjóléti Központ biztosítja.

(2) Az 1. § (2) bekezdés a) pontjában rögzített szolgáltatást Magyar Máltai Szeretetszolgálat Egyesület ellátási szerződés útján biztosítja.

(3) Az 1. § (2) bekezdés g) pontjában, valamint az i) pont ib) alpontjában rögzített szolgáltatásokat az IRMÁK Nonprofit Kft. ellátási szerződés útján biztosítja.

(4) Az 1. § (2) bekezdés h) pontjában, valamint az i) pont ic) alpontjában, továbbá az 1. § (3) bekezdés b) és c) pontjában rögzített szolgáltatásokat a Magyar Vöröskereszt Pest Vármegyei Szervezete ellátási szerződés útján biztosítja.

(5) Az 1. § (2) bekezdés i) pont id) és ie) alpontjában rögzített szolgáltatásokat az Baptista Tevékeny Szeretet Misszió ellátási szerződés útján biztosítja.

(6) Az 1. § (2) bekezdés i) pont if) alpontjában rögzített szolgáltatást a Református Szeretetszolgálat ellátási szerződés útján biztosítja.

**3. §**

A személyes gondoskodást nyújtó ellátások igénybevételéről, valamint a fizetendő térítési díjakról

1. a Ceglédi Kistérségi Szociális Szolgáltató és Gyermekjóléti Központ által biztosított ellátások vonatkozásában külön önkormányzati rendelet,
2. az a) pont hatálya alá nem tartozó ellátások vonatkozásában a 2. § (2)-(6) bekezdéseiben hivatkozott szolgáltató rendelkezik.

**4. §**

(1) Ez a rendelet – a (2) bekezdésben foglalt kivétellel – 2025. október 1-jén lép hatályba.

(2) Az 1. § (2) bekezdés i) pont if) alpontja és a 2. § (6) bekezdése 2026. január 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

---------

Az előterjesztést láttam:

Dr. Diósgyőri Gitta

címzetes főjegyző