|  |  |
| --- | --- |
| Ügyiratszám: C/30359-18/2025.  Előterjesztő: dr. Ferenczi Norbert elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin ügyintéző | **Tárgy:** A2025. II. fordulós Közbiztonsági Pályázati Keretre érkezett pályázatok elbírálása **Melléklet:** pályázatokat összesítő táblázat |
|  |

**ELŐTERJESZTÉS**

Cegléd Város Önkormányzata Képviselő-testületének Jogi, Ügyrendi és Közbiztonsági Bizottsága 2025. szeptember 16-i ülésére

**Tisztelt Bizottság!**

Cegléd Város Önkormányzata Képviselő-testületének Jogi, Ügyrendi és Közbiztonsági Bizottsága 94/2025. (VI.17.) JÜB határozata alapján közzétételre került a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Közbiztonsági Pályázati Keret II. fordulós pályázati felhívása.

Pályázni a **2025. július 1. és 2025. december 31. között megvalósuló**, a pályázati felhívás szerinti célokra lehetett. A pályázati felhívásra a benyújtási határidőn belül – 2025. szeptember 1. 12:00 óráig – összesen **14** **darab pályázat** érkezett, a pályázatokban szereplő **támogatási igény összesen** **2.055.000 Ft**. A pályázatok a rendeletben szereplő érvényességi kritériumoknak megfelelnek. A táblázatban a pályázatok a beérkezés sorrendjében találhatók.

A beérkezett pályázatok legfontosabb adatai az előterjesztésmellékletben foglalt táblázatban találhatók. A beérkezett pályázatok teljes egészében megtekinthetők munkaidőben a Hivatal 209. számú irodájában.

A beérkezett pályázatokból:

* Két polgárőr egyesület által igényelt összeg összesen: 1.600.000 Ft
* Szénmonoxid érzékelő vásárlására irányuló pályázatok száma: 1 db, igényelt összeg:15.000 Ft.
* Vagyonvédelmi kamerarendszerre érkező pályázatok száma 11 db, igényelt összeg: 440.000 Ft

Kérem a Tisztelt Bizottságot, hogy a jelen előterjesztéshez mellékelt táblázatban feltüntetett pályázatok vonatkozásában a támogatási összegekről döntését meghozni szíveskedjen, figyelembe véve azt, hogy a **Közbiztonsági Keret 2025. II. fordulós keretében 2.903.100 Ft áll rendelkezésre**, melyből

* a polgárőr egyesületek működésének féléves támogatására összesen **1.400.000 Ft osztható szét** korlát nélkül a pályázó egyesületek között,
* a szén-monoxid érzékelő berendezésre **maximális támogatás 15.000 Ft.**
* vagyonvédelmi biztonsági kamera rendszer telepítéséhez **maximum 40.000 Ft**

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata 2/2023. (I.31.) önkormányzati rendelet 9. § (2) bekezdése alapján **minősített szavazati arányt** igényel.

Cegléd, 2025. szeptember 8.

Dr. Ferenczi Norbert sk.

elnök

**I. Határozati javaslat**

**Cegléd Város Önkormányzata Képviselő-testületének Jogi, Ügyrendi és Közbiztonsági Bizottsága** – a Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet 4. melléklet4.1.1.4. alpontjában átruházott hatáskörében eljárva

1. Megállapítja, hogy a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet alapján a benyújtott pályázatok érvényesek.
2. Támogatja a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletalapján a Közbiztonsági Pályázati Keret jelen határozat elválaszthatatlan mellékletét képező táblázatában feltüntetett pályázatokat, a táblázatban szereplő javasolt támogatási összegekkel a 2025. évi költségvetési előirányzata terhére.
3. Felhatalmazza a Polgármestert a támogatási szerződések aláírására.
4. Utasítja a Ceglédi Közös Önkormányzati Hivatalt a szükséges intézkedések megtételére, és pénzügyi fedezet rendelkezésre állás esetén a támogatások átutalására.

Határidő: 1. és 2. pontok tekintetében: azonnal

3. pont tekintetében: 2025. 10. 03.

4. pont tekintetében: az anyagi fedezet rendelkezésre állása esetén folyamatos

Felelős: dr. Ferenczi Norbert elnök, Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

**II. Határozati javaslat**

**Cegléd Város Önkormányzata Képviselő-testületének Jogi, Ügyrendi és Közbiztonsági Bizottsága** – a Képviselő-testület és szervei szervezeti és működési szabályzatáról szóló 22/2024. (XI.12.) önkormányzati rendelet 4. melléklet4.1.1.4. alpontjában átruházott hatáskörében eljárva –

1. Nem támogatja a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletalapján a Közbiztonsági Pályázati Keretből a jelen határozat elválaszthatatlan mellékletét képező táblázatban 0 Ft-tal szereplő pályázatokat.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal

Felelős: dr. Ferenczi Norbert elnök, Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

Az előterjesztést láttam:

Dr. Diósgyőri Gitta

címzetes főjegyző

*Beérkezett pályázatok listája a …/2025. (IX. .)**JÜB határozat melléklete*

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Pályázó** | **Lakcím/**  **székhely** | **Pályázat célja** | **Összköltség** | **Igényelt támogatás** | **Javasolt támogatás** | **Megjegyzés** |
| 1. | **Bán Anikó** | 2700 Cegléd, Banai dűlő 176. | Hyundai vagyonvédelmi biztonsági kamerarendszer telepítése a Cegléd, Dessewffy u. 65. sz. alatti ingatlanra | 104.479 Ft | 40.000 Ft | 1 db árajánlat csatolva | - |
| 2. | **Mayer László Antalné** | 2700 Cegléd, Kukoricás u. 26/b. | Lakóház körüli kamerarendszer kiépítése a Cegléd, Kukoricás u. 26/b. sz. alatti ingatlanra | 40.000 Ft | 40.000 Ft |  |  |
| 3. | **Fajkáné Szikora Krisztina** | 2700 Cegléd, Csákány u. 33. | Hikvision 5 Mp Dual Light kamerarendszer felszerelése a Cegléd, Csákány u. 33. sz. alatti ingatlanra | 156.980 Ft | 40.000 Ft |  |  |
| 4. | **Nádházi Róbert** | 2700 Cegléd, Aranymeggyes u. 48. | Hikvision 5 Mp vagyonvédelmi kamerarendszer felszerelése a Cegléd, Aranymeggyes u. 48. sz. alatti ingatlanra | 179.990 Ft | 40.000 Ft |  | - |
| 5. | **Lázár Beatrix** | 2700 Cegléd, Kukoricás u. 28/d. | Vagyonvédelmi biztonsági kamerarendszer telepítése a Cegléd, Kukoricás u. 28/d. sz. alatti ingatlanra | 40.000 Ft | 40.000 Ft |  |  |
| 6. | **Üllei-Zakar Tünde** | 2700 Cegléd, Szarvasbogár u. 8. | Hikvision 2 MP IP csőkamerarendszer telepítése a Cegléd, Szarvasbogár u. 8. sz. alatti ingatlanra | 138.476 Ft | 40.000 Ft |  | - |
| 7. | **Kecskemétiné Tóth Anita** | 2700 Cegléd, Kenderföld u. 3. | 2 db Hikvision Ip kamera felszerelése a Cegléd, Budai út 92. sz. alatti ingatlanra | 50.000 Ft | 40.000 Ft |  |  |
| 8. | **Tóthné Harkai Kitti** | 2700 Cegléd, Kenderföld u. 3. | Szén-monoxid érzékelő készülék beszerzése és felszerelése a Cegléd, Kenderföld u. 3. sz. alatti ingatlanba | 25.886 Ft | 15.000 Ft |  | - |
| 9. | **Oláh Ferenc Pál** | 2700 Cegléd, Oroszlán u. 5. | 2 db Hikvision IP kamera felszerelése a Cegléd, Oroszlán u. 5. sz. alatti ingatlanra | 50.000 Ft | 40.000 Ft |  |  |
| 10. | **Cegléd-Bede Polgárőr Egyesület** | 2700 Cegléd, Gyopár utca 9. | Polgárőr járőrözési tevékenység Cegléd város bel-, és külterületén | 1.000.000 Ft | 1.000.000 Ft |  |  |
| **Sor-szám** | **Pályázó** | **Lakcím/**  **székhely** | **Pályázat célja** | **Összköltség** | **Igényelt támogatás** | **Javasolt támogatás** | **Megjegyzés** |
| 11. | **Domonyi Attila Istvánné** | 2700 Cegléd, Daru u. 6. | Imou Bullett 3 5MP IP kamera felszerelése a Cegléd, Daru u. 6. sz. alatti ingatlanra | 45.800 Ft | 40.000 Ft |  |  |
| 12. | **Cegléd II. Polgárőr Egyesület** | 2700 Cegléd, Külső Budai út 1. | Járőrszolgálat, a közrend biztonságának fenntartása, rendőrséggel közös szolgálat. A lakosság biztonságának védelme és segítése. | 600.000 Ft | 600.000 Ft |  |  |
| 13. | **Ratkai Imre** | 2700 Cegléd, Vak Bottyán u. 8. | TP-Link TAPO C530WS kamerarendszer telepítése a Cegléd, Vak Bottyán u. 8. sz. alatti ingatlanra | 70.000 Ft | 40.000 Ft |  |  |
| 14. | **Purgyik-Gáspár Mónika** | 2700 Cegléd, Bem u. 29. | TP-LINK Tapo C530 WS kamerarendszer felszerelése a Cegléd, Bem u. 29. sz. alatti ingatlanra. | 118.390 Ft | 40.000 Ft |  |  |
|  |  |  | **összesen:** | 2.620.001 Ft | **2.055.000 Ft** |  |  |