

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406; polgarmester@cegledph.hu

Iktatószám: C/2194/2025. **Tárgy:** Remon Medical Bt. feladat-ellátási szerződésének

Előterjesztő. Dr. Csáky András polgármester módosítása

Szakmai előterjesztő: Jáger Mária irodavezető

**ELŐTERJESZTÉS**

a Képviselő-testület 2025. szeptember 18-ai testületi ülésére

**Tisztelt Képviselő-testület!**

A ceglédi TEK V. számú vegyes háziorvosi alapellátási körzet szolgáltatója, a Remon Medical Betéti Társaság (székhely: 1225 Budapest, Petőfi Sándor utca 31., ügyvezető. Dr. Sabransky Mónika Blanka, továbbiakban: Remon Bt.) ügyvezetője írásban bejelentette önkormányzatunkhoz, hogy a Bt. székhelye, és az ügyvezető neve is megváltozott, az egészségügyi tevékenység során használt név (dr. Pakucs Mónika Blanka) meghagyása mellett.

Önkormányzatunk 2025. február 11. napján kötött feladat-ellátási szerződést (továbbiakban: Alapszerződés) a Szolgáltatóval. A székhelyváltozás miatt az Alapszerződés módosítására van szükség.

Dr. Sabransky Mónika Blanka ügyvezető benyújtotta a Budapest Környéki Törvényszék Cégbírósága Cg. 01-06-798601 számú végzését, társasági szerződését módosító megállapodását. A cég székhelyváltozás bejegyzése 2025. június 30.

Dr. Pakucs Mónika Blanka háziorvos, a Pest Vármegyei Kormányhivatal Ceglédi Járási Hivatal Népegészségügyi Osztályánál és az Nemzeti Egészségbiztosítási Alapkezelőnél bejelentette a Bt. székhelyváltozását. A szolgáltató és az Önkormányzat közötti aktualizált feladat-ellátási szerződés 1-1 példányát szükséges bemutatni a szakhatóságoknak.

Az előterjesztést a **Humán Bizottság,** valamint a **Jogi, Ügyrendi és Közbiztonsági Bizottság** tárgyalja meg, a bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, az 50. § rendelkezései alapján – figyelemmel a 42. §-ban és a Kt. SzMSz 59. §-ában foglalt rendelkezésekre – egyszerű szavazati arányt igényel.

Cegléd, 2025. augusztus 27.

Dr. Csáky András

polgármester

Láttam: Hegedűs Ágota

alpolgármester

**---------**

**Határozati javaslat**

**Cegléd Város Önkormányzatának Képviselő-testülete**

**1.)** Helyt ad dr. Sabransky Mónika Blanka, a Remon Medical Betéti Társaság (székhely: 1225 Budapest, Petőfi Sándor utca 31., továbbiakban: Remon Bt.) ügyvezetője kérelmének, és a szolgáltató adataiban történt változás, továbbá a 350/2024. (XI. 21.) önkormányzati határozat alapján 2025. február 11-én létrejött feladat-ellátási szerződést, a hatályos jogszabályok szerint felülvizsgált tartalmával módosítja a 000025829 szervezeti egység azonosítójú (FIN kód: 130091374) ceglédi TEK V. számú vegyes háziorvosi alapellátási körzet működtetésére.

**2.)** Felhatalmazza a Polgármestert arra, hogy a tartalmi követelményeket alátámasztó iratok birtokában az 1. pontban hivatkozott feladat-ellátási szerződés végleges szövegét kialakítsa és aláírja.

**3.)** Az 1. pontban elfogadott feladat–ellátási szerződés az aláírást követő napon lép hatályba.

**4.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ceglédi Közös Önkormányzati Hivatal Szervezési iroda és általa:

2. Remon Bt. - Dr. Sabransky Mónika Blanka ügyvezető

3. Pest Vármegyei Kormányhivatal Járási Hivatala Népegészségügyi Osztálya

4. Nemzeti Egészségbiztosítási Alapkezelő Ellátási és Koordinációs Főosztály VI. FÁO. VI.3

5. Ceglédi Közös Önkormányzati Hivatal Pénzügyi iroda - Helyben

Az előterjesztést láttam:

Dr. Diósgyőri Gitta

címzetes főjegyző