*Iktatószám: …………/2025/PF0000/sz*

**EGYÜTTMŰKÖDÉSI MEGÁLLAPODÁS**

amely létrejött egyrészről

Név:

Székhely:

Képviseli:

Adóigazgatási azonosító száma:

ÁHT azonosítója:

KSH statisztikai számjele:

Bankszámlaszám:

Érintett köznevelési intézmény:

**Ceglédi Tankerületi Központ**

2700 Cegléd, Malom tér 3.

**Katonáné Barna Zsuzsanna** tankerületi igazgató

15835028-2-13

361595

15835028-8412-312-13

10032000-00336626-00000000

**Várkonyi István Általános Iskola**

a továbbiakban: **Tankerületi Központ**, másrészről

Név:

Képviseli:

Adószáma:

Székhelye:

**Gerje Sport Kft**

**Filipowicz Beáta** ügyvezető

**22772514-2-13**

**2700 Cegléd, Madár u. 11.**

a továbbiakban: **Kft.** – továbbiakban együtt: **Felek** – között, alulírott helyen és időben a következő feltételekkel:

1. **A szerződéskötés előzményei**
2. Felek egymással 2016. november 30. napján együttműködési megállapodást (továbbiakban: megállapodás) kötöttek a Cegléd Város Önkormányzatának tulajdonában, valamint a Ceglédi Tankerületi Központ vagyonkezelésében álló Cegléd 2008/2 helyrajzi számon, természetben 2700 Cegléd, Rákóczi út 50-52 szám alatt található ingatlanra épített, Kft. tulajdonában álló épület (továbbiakban: kosárlabdacsarnok) használatának és az udvar használat vonatkozásában valamint keletkező költségek viselésének tárgyában. Felek az együttműködési megállapodást 2017. december 18. napján kiegészítették.
3. Tekintettel a megállapodás megkötése óta eltelt időre, valamint a körülményekben bekövetkezett jelentős változásokra, felek a kiegészített megállapodást a Polgári Törvénykönyvről szóló 2013. évi V. törvény 6:212. § (1) – (2) bekezdései alapján közös megegyezéssel, jelen megállapodás aláírásával megszüntetik, a közöttük a kosárlabdacsarnok használatával és a használattal kapcsolatos költségek viselésével kapcsolatban kizárólag jelen szerződésben foglaltakat tekintik irányadónak.
4. A szerződő felek között jó partneri együttműködés alakult ki a Kft építési kivitelezési munkái alatt, ennek keretében a Kft elbontotta a kerékpártárolót és új, fedett kerékpártárolót és futópályát épített, továbbá az udvaron összesen 10 db gépkocsi beállót alakított ki, rendezte az udvari közlekedési útvonalak burkolatát és a hátsó kerítés melletti földsávon parkosítást végzett.
5. Tekintettel arra, hogy a felek között közös tulajdon nem alakult ki - így a terület használatáról használati megállapodás nem köthető ezért a felek rögzítik, hogy a fentiekben körülírt előzmények miatt a Kft javára szóló külön íven szövegezett szolgalmi jogot alapító szerződésben rendelkeznek – amely rendelkezéseket az ingatlan-nyilvántartásba is bejegyeztetik.
6. **A kosárlabdacsarnok használata**
7. Felek megállapodnak, hogy a kosárlabdacsarnokot a Tankerületi Központ fenntartásában álló Várkonyi István Általános Iskola egyszerre legfeljebb két osztályának tanulói részére a mindenkori tanév rendjéről szóló kormányrendelet alapján, a tanév megkezdése előtt meghatározott tanítási napokon legfeljebb 10 - hetente maximum 40 - testnevelés és sport tanóra megtartása céljából, Kft. az alábbi időbeosztás szerint és ingyenesen biztosítja.

1. órában 8:00-8:45 között

2. órában 9:00-9:45 között

4. órában 11:00-11:45 között

5. órában 12:00-12:45 között

6. órában 12:55-13:40 között

b. A tanulók a kosárlabdacsarnokot a jelen megállapodás mindenkori 1. mellékletét képező Házirend vonatkozó rendelkezései alapján jogosultak és kötelesek használni, melynek betartatását a tanulókat a tanóra keretében felügyelő, Tankerületi Központ alkalmazásában álló személy ellenőrzi – és a melléklet szerinti formában és tartalommal dokumentálja.

c. Tankerületi Központ kapcsolattartója a tanév során igénybe vett idősávokról (tényleges használatról) a mindenkori tanév rendjéről szóló kormányrendelet alapján meghatározott tanítási év első napját legalább 7 nappal megelőzően írásban tájékoztatja Kft. kapcsolattartóját.

d. Amennyiben Kft. érdekkörében felmerülő esemény miatt az egyeztetett idősávokban Kft. a kosárlabdacsarnokot nem tudja Tankerületi Központ rendelkezésére bocsájtani, Kft. kapcsolattartója Tankerületi Központ kapcsolattartóját az eltérésről legkésőbb az eltérést 7 nappal megelőzően írásban tájékoztatja.

1. **Udvar használata**
   1. A Kft által a csarnok udvarán kialakított parkolókból, az udvar Táncsics Mihály utcáról nyíló bejáratától tekintve jobb oldalon lévő gk. beállókat használatra a Tankerületi Központ fenntartásában álló Dózsa György Kollégium (továbbiakban: Kollégium) részére rendelkezésre bocsájt azzal, hogy a csarnok hivatalos rendezvénye esetén a Kollégium partnerséget vállal a parkoló használatban.
   2. Felek megállapodnak abban, hogy a 3.a. pontban leírt parkolóhelyeket a Kollégium előzetes – a használatot legalább 15 nappal megelőző - írásbeli tájékoztatása után évi legfeljebb 24, azaz huszonnégy alkalommal a Kft - a Kollégium tevékenységének szükségtelen megzavarása nélkül történő – használatába átengedi.
   3. Kft. vállalja, hogy az udvar megközelítését a Táncsics Mihály utca felől lehetővé tevő bejáraton elektromos kaput (továbbiakban: kapu) létesít és üzemeltet, melynek üzemeltetési és karbantartási költségeit a jelen szerződésben rögzített hozzájárulás tartalmazza.
   4. Kft. vállalja, hogy a kapu használatához szükséges eszközöket, valamint írásos műszaki tájékoztatást Önkormányzat és Tankerületi Központ részére jelen szerződés keltétől számított 60 napon belül átadja.
   5. A Kft vállalja, hogy a Táncsics úti bejárattól jobbra esően a telekhatárig lévő területet parkosítja és gondozza. Ugyancsak parkosítást és gondozást vállal a Kft. a kosárlabda csarnok mögött lévő bejárati út és a telek határ között lévő földterületen.
   6. A Kft által kizárólagos használatba adott hátsó telekrészbe benyúló futópálya használatát biztosítja az iskola részére szorgalmi időben pedagógus felügyelet mellett, mobil kapuval üzemeltetve ezt az udvarrészt.
   7. Tűz esetén a felek együttműködve és egymást segítve működnek közre a Katasztrófavédelemi hatóság szakszerű feladatellátásában. A felek által kijelölt személyek részéről az együttműködés része szükség esetén a bejárati ajtó szabadítása.
2. **Felek jogai és kötelezettségei**
   1. Kft. kijelenti és szavatol azért, hogy jelen szerződés fennállása alatt **a kosárlabdacsarnok rendeltetés - és szerződésszerű használatra alkalmas**, a szerződés előírásainak megfelel (pl. megfelelő hőmérséklet, tiszta állapot), továbbá azért, hogy nincs a Tankerülti Központ jelen megállapodásban biztosított használatát korlátozó más igény.
   2. Kft. a Tankerületi Központ szükségtelen háborítása nélkül jogosult **ellenőrizni** a használatot.
   3. A kosárlabdacsarnok rendeltetésszerű használatával összefüggő **karbantartási munkákat** Kft. köteles saját költségén elvégezni vagy elvégeztetni.
   4. Tankerületi Központ a kosárlabdacsarnokot **rendeltetésszerű használatra alkalmas, tiszta, kitakarított állapotban** veszi használatba, azt rendeltetésének és a szerződésnek megfelelően, állagának megóvása mellett használja.
   5. Tankerületi Központ a használat ideje alatt jogosult saját eszközeit a kosárlabdacsarnok területére bevinni és azokat ott használni.
   6. Tankerületi Központ vállalja a **berendezési tárgyak állagának megőrzését**, valamint azt, hogy a használat folyamán a **kosárlabdacsarnok meglévő tisztaságára és állagának megóvására ügyel**.
   7. Tankerületi Központ a kosárlabdacsarnokot a tulajdonos előzetes írásbeli engedélye nélkül nem alakíthatja át, annak használatát jelen szerződés keretein kívüli harmadik személynek nem engedheti át.
   8. Tankerületi Központ kötelezettséget vállal arra, hogy a kosárlabdacsarnok használatával kapcsolatban a mindenkor hatályos **egészségügyi, tűzvédelmi, munkavédelmi és környezetvédelmi szabályokat betartja**.
   9. Felek kijelentik, hogy amennyiben Tankerületi Központ használatát **általuk előre nem látható, ellenőrzési körükön kívül álló esemény** – *„vis maior”, különös tekintettel rendkívüli helyzetben hatályos jogszabályok és korlátozó intézkedések, melynek következtében jelen szerződés teljesítése ellehetetlenül* – bekövetkezése akadályozza, az adott negyedéves időszakra szóló üzemeltetési költség hozzájárulás mértékének csökkentéséről egymással megállapodnak.
3. **Költségmegosztás**
4. Felek megállapodnak, hogy a Tankerületi Központ a használattal kapcsolatban felmerülő költségekhez, valamint a kosárlabdacsarnok Kft. által történő takarításának költségeihez hozzájárulásként megállapított éves díj a 2025. évben 5.000.000.-Ft +ÁFA, azaz bruttó 6.350.000,- Ft, azaz hatmillió-háromszázötvenezer forint.
5. A Kft a hozzájárulás összegét minden esetben jogosult megemelni a KSH által közzétett előző évi fogyasztói árindex növekedésének mértékével egyezően. *Az egyértelműség kedvéért rögzítik, hogy amennyiben a KSH által közzétett fogyasztói árindex mértéke 5%, a nettó üzemeltetési költség hozzájárulás mértéke 5%-kal kerül növelésre.*  Az első felülvizsgálat és így az üzemeltetési költség hozzájárulásemelésének az időpontja 2026. július 1. napja. Az ezt meghaladó üzemeltetési költséghozzájárulás emelés csak a Felek közös akarata szerint a szerződés módosításával, meghosszabbításával egyidejűleg lehetséges.
6. A Kft. az üzemeltetési költség hozzájárulásról szóló számlákat négy részletben, jelen szerződés megkötésétől számítva negyedéves rendszerességgel – először 2025. október 5-ig az éves üzemeltetési költség hozzájárulás 1/12-e kerül leszámlázásra és megküldésre a Tankerületi Központ részére a 2700 Cegléd, Malom tér 3. postacímre, vagy az [eszamla@cegleditk.hu](mailto:eszamla@cegleditk.hu) e-mail címre a PF1901 intézményi azonosító feltüntetésével. Ezt követően minden tárgynegyedévet követő hónap 5-éig kerül a üzemeltetési költség hozzájáruilás aktuális számlája megküldésre.Tankerületi Központ a számlákat 30, azaz harminc napos fizetési határidő mellett, átutalással egyenlíti ki.
7. **Kapcsolattartók**
   1. Felek rögzítik, hogy a szerződés teljesítése során a kapcsolatot az e pontban megjelölt személyeken keresztül tartják. Felek kijelentik, hogy a kapcsolattartók személyében bekövetkező változásról egymást haladéktalanul tájékoztatják. A kapcsolattartás elsődleges módja az elektronikus levelezés és a telefonos megkeresés.
   2. Kft. részéről kijelölt kapcsolattartó személy: **Filipowicz Beáta ügyvezető** (elérhetőségei: 06 30 248 5460; [info@cekk.hu](mailto:info@cekk.hu))
   3. Tankerületi Központ részéről kijelölt kapcsolattartó személy: **Lefor Gyula igazgató** (elérhetőségei: 06 30 563 40 57; varkonyiistvan.cegled@cegleditk.hu)
8. **Szerződés időbeli hatálya módosítása, megszűnése, felmondása**
   1. Felek megállapodnak abban, hogy jelen szerződést 2025. szeptember 1. napjától 15 éves időtartamra, 2040. június 31-ig napjáig tartó, határozott időre kötik.
   2. Felek megállapodnak abban, hogy jelen szerződést **közös megegyezéssel, írásban bármikor módosíthatják.**
   3. Felek megállapodnak abban, hogy jelen szerződést **közös megegyezéssel, írásban bármikor megszüntethetik**. A szerződés **megszüntetése esetén** Felek további szolgáltatásokkal nem tartoznak, és kötelesek egymással a megszűnés előtt már teljesített szolgáltatásokkal elszámolni.
9. **Vegyes és záró rendelkezések**
   1. Felek a szerződéssel kapcsolatosan kölcsönösen kijelentik, hogy – az információs önrendelkezési jogról és az információszabadságról szóló 2011. évi CXII. törvény alapján szabályozott a közérdekű és közérdekből nyilvános adatok kivételével - a teljesítés során, vagy egyéb módon tudomásukra jutott **minden információt és adatot bizalmasan kezelnek és megőriznek**, ezeket a másik fél **előzetes, írásbeli hozzájárulása hiányában egyik fél sem hozza nyilvánosságra**, vagy **illetéktelen harmadik személy tudomására**.
   2. Feleknek meg kell tennie mindent annak érdekében, hogy **közvetlen tárgyalások útján rendezzenek minden olyan nézeteltérést vagy vitát**, amely közöttük a szerződés keretében vagy a szerződéssel kapcsolatosan felmerült.

Ha a Felek e módon 30 napon belül vitájukat nem tudják megoldani, úgy a sorra kerülő jogvita elbírálására kikötik a **Ceglédi Járásbíróság kizárólagos illetékességét**.

* 1. Jelen szerződésben nem szabályozott kérdésekben a Ptk. vonatkozó rendelkezései, a lakások és helyiségek bérletéről szóló 1993. évi LXXVIII. törvény irányadó.

Felek kijelentik, hogy jelen megállapodást átolvasás és értelmezés után, mint akaratukkal mindenben maradéktalanul megegyezőt jóváhagyólag írják alá. Jelen szerződés egymással mindenben megegyező 4 példányban készült, amiből 2 példány a Kft-t, 2 példány pedig Tankerületi Központot illeti.

Kelt : Cegléd, 2025. június ……

................................................

**Filipowicz Beáta**

**Gerje Sport Kft**

ügyvezető

................................................

**Lefor Gyula**

**Várkonyi István Általános Iskola**

igazgató

Jóváhagyással:

...............................................

**Katonáné Barna Zsuzsanna**

**Ceglédi Tankerületi Központ**

tankerületi igazgató

A pénzügyi fedezet rendelkezése áll:

................................................

**Zeller András**

**Ceglédi Tankerületi Központ**

pénzügyi ellenjegyző

Kelt: Cegléd,

................................................

**Ceglédi Tankerületi Központ**

jogi ellenjegyző

Kelt: Cegléd,

*1. melléklet*

**KOSÁRLABDACSARNOK**

---------------------------------------------------------------------------------------------------------------



**HÁZIREND**

**A Házirend célja**

A jelen Házirend (a továbbiakban: Házirend) célja, hogy meghatározza azokat az általános használati feltételeket és szabályokat, amelyek:

* a GERJE SPORT Kft tulajdonát képező, CEKK Kosárlabdacsarnok (2700 Cegléd, Rákóczi út 50-52.) a továbbiakban: Csarnok szolgáltatásait igénybe vevő, valamint az üzemeltetésben és a hasznosításban részt vevő személyek számára alapvető jelentőségűek és kötelező érvényűek,
* és amelyek hozzájárulnak a Csarnok rendeltetésszerű, biztonságos, és hatékony működéséhez, illetve működtetéséhez.

**Általános alapelvek**

* Jelen Házirend a Csarnok használatára vonatkozik - hatálya kiterjed minden, az intézmény külső és belső területére belépő személyre, betartása mindenki számára kötelező!
* A Házirend meghatározza azokat a normákat, ami biztosítja a tagok és a vendégek számára a kellemes, biztonságos szabadidő illetve munkaidő eltöltését.
* A Házirend betartása a létesítmény igénybe vételének feltétele, a létesítménybe történő belépéssel automatikusan mindenki számára kötelező érvényű.
* A létesítményt mindenki a saját felelősségére használhatja, életkora, edzettségi állapota és egészségi állapotának figyelembe vételével. A használat nem járhat mások jogának korlátozásával vagy megbotránkoztatásával.
* A közerkölcsöt, közrendet sértő, mások nyugalmát megzavaró módon viselkedni TILOS!
* A tűz és munkavédelemi szabályok betartása mindenkire kötelező érvényű.
* A Csarnok létesítményvezetőjének, ill. a Csarnok ügyeletesének utasításait mindenkinek és mindenkor be kell tartania.

**A létesítmény igénybevevőinek köre**

* A létesítmény elsődleges igénybevevői: a VBW CEKK Cegléd keretek játékosai, szakemberei, az általuk meghívott edzőpartnerek, létesítményben rendezett versenyek, mérkőzések, edzőtáborok résztvevői és lebonyolítói, az említettek hozzátartozói, ill. az MKOSZ alkalmazottai és a csarnok személyzete
* A létesítmény másodlagos igénybevevői: a Ceglédi Várkonyi István Általános Iskola tanulói, nevelői, dolgozói állománya

*iskolaidőben 8.00-14.00-óra között olyan módon, hogy előzetese egyeztetés alapján heti 6 órában és 15 percben a csarnokot időkorlát mellőzésével is jogosult használni, kizárólag csak iskolai testnevelés vagy diáksport céljára.*

*A használat csak a küzdőtérre, az öltözőkre és azok kiszolgáló helyiségeire terjedhet ki.*

Az iskolai célú használat kapcsán a felek a tényleges használatot jelenléti lapon vezetik, melynek mintája jelen házirend melléklete.

* A létesítmény további igénybevevői: A létesítmény használatára az edzéseken és az iskolai órákon kívül akkor van lehetőség, ha az igénybevevő azt előzetesen egyeztette a csarnok létesítményvezetőjével. Ettől eltérő módon a csarnok nem vehető igénybe.
* Nyitvatartási időn kívül a létesítményben az arra engedéllyel nem rendelkező, idegen személynek ill. szolgálaton kívül lévő alkalmazottnak tartózkodnia TILOS!
* A létesítmény használója (az iskolai használaton kívül) a létesítménybe történő belépéssel tudomásul veszi és elfogadja, hogy róla a vonatkozó jogszabályoknak megfelelően kép- és hangfelvétel készülhet.

**Rendszabályok**

* 18 év alatti látogatóink kizárólag szülői vagy oktatói felügyelettel használhatják a sportlétesítményt.
* Az eszközöket, pályát mindenki kizárólag rendeltetésüknek megfelelően, a saját alkatának és erőnlétének megfelelően, saját felelősségére használhatja!
* A Kosárlabdacsarnok területén minden vendégre kötelező érvényű a rend és a tisztaság betartása. Szemetelni tilos!
* Alapvető elvárás a másik vendég tiszteletben tartása és a kulturált viselkedés.
* A létesítmény berendezési és felszerelési eszközeit csak rendeltetésüknek megfelelően szabad használni.
* Tanítási időben az iskola diákjai és/vagy dolgozói által okozott mindennemű kárért a Ceglédi Tankerületi Központ teljes anyagi felelősséggel tartozik, kártérítési kötelezettség mellett.
* A létesítmény Üzemeltetője az öltözőkben, illetve a pálya területén hagyott értéktárgyakért és egyéb felszerelésekért semmiféle felelősséget nem vállal. Az üzemeltető nem vállal felelősséget a látogatóknak a Kosárlabdacsarnok területére bevitt személyes- és értéktárgyainak megőrzéséért, a sportlétesítménybe vagy a pályára vitt egyéb eszközökért, melyek megóvásáról a látogatók kötelesek gondoskodni.
* A Kosárlabdacsarnokot és annak berendezéseit, eszközeit minden résztvevő csak saját felelősségére, rendeltetésszerűen használhatja. A pálya használatából eredő mindenféle kockázat, sérülés, baleset, károsodás tekintetében az Üzemeltető a felelősséget kizárja; a pályahasználók a pályahasználattal elismerik, hogy ezekért, valamint a pályahasználók által harmadik személynek okozott károkért kártérítési kötelezettség a Kosárlabdacsarnok üzemeltetőjét nem terheli.
* A látogatók teljes körű anyagi felelősséggel tartoznak továbbá minden olyan kárért, amely a rendeltetésellenes használat következménye, különös tekintettel az általuk a pályán és tartozékain okozott károkért, beleértve a sportlétesítmény bármely más részén okozott károkat is (pl.: ablaktörés).
* Tilos üveget, törékeny tárgyat, szúró és vágóeszközt vinni a pályára!
* A pályán tiszta, apró kavicsoktól is mentes talpú váltócipő (teremcipő) használata kötelező. A sportpadlón nyomot hagyó, sérülést okozó (pl. magassarkú) lábbeli használata kifejezetten tilos.
* Sporteszközök csak a teremben használhatók! Labdasportok közül csak kosárlabda, labdás játékok (pl. kidobós, labdás fogó) játszhatóak, kosárlabdával, illetve gumi vagy szivacslabdával. Ezen korlátozások az üveg-, és speciális akusztikai gipszkarton-felületek, valamint a beszerelt technikai eszközök védelmét szolgálják.
* A terem sportpadlójának megóvása érdekében csak olyan eszközök használhatók, melyek nem okoznak felületi sérülést, károsodást.
* Dohányzás és nyílt láng használata tilos, illetve az épületen kívül csak az arra kijelölt helyen engedélyezett.
* A kosárlabdacsarnokra vonatkozólag a Balesetvédelmi- és Tűzvédelmi oktatás megszervezése a Tankerület, illetve a használó intézmény kötelezettsége.
* Az épületben tűzjelzőrendszer működik. Téves tűzjelzés okozásából eredő költségeket áthárítjuk.
* A Kosárlabdacsarnokba háziállatot bevinni tilos!
* A pályák használatra való alkalmasságáról a Kosárlabdacsarnok üzemeltetője jogosult dönteni, kétség esetén a pálya nem használható. A létesítmény állagának megőrzése minden látogató kötelessége és érdeke, ezért amennyiben a létesítmény állagában, berendezéseiben bármely hibát, károsodást, rongálást vagy rongálódást észlelnek, kérjük, hogy jelezzék az üzemeltetőnek.
* A pálya használatát az üzemeltető bármikor jogosult ellenőrizni, és amennyiben bármely rendellenességet észlel, a helyszínen levő munkatársunk felszólítására a pályát/területet azonnal el kell hagyni (mely nem érinti a használóknak az esetleges károkozásért való felelősségét). A látogatók tudomásul veszik, hogy kétség esetén a rendeltetetésszerű használat megítélése a helyszínen tartózkodó munkatársunk feladata és jogosultsága, így kétség esetén a pálya használatát megtiltja.
* A kosárlabdacsarnok épületében teljes körű kamerarendszer működik. Káresemény, rendkívüli esemény esetén az üzemeltető a rögzített felvételeket visszanézheti. Ezen tényt a csarnok használói tudomásul veszik.
* A jelen tájékoztató, a pályahasználati előírások, illetve a helyszíni munkatársunk utasításainak esetleges megszegéséért, az ebből eredő károkért a látogatókat felelősség és kártérítési kötelezettség terheli.
* Minden okozott kárt az Üzemeltetőnek jelenteni kell e-mailban az [info@cekk.hu](mailto:info@cekk.hu) elektronikus levélcímre.
* Aki a létesítményre vonatkozó rendszabályokat megszegi, illetve nem tartja be, a pálya használatától eltiltható!

A fenti pontokban leírtak betartása, betartatása, az épület csarnokrendje 2025. április 1. napjától lép érvénybe!

Cegléd, 2025. ………………………….

Filipowivz Beáta Tótin Lóránt

GERJE SPORT Kft. létesítményvezető

ügyvezető

A fenti Házirend szabályait megismertem, az általam vezetett intézmény kapcsán elfogadom, betartását és az intézményi diákokkal és minden érintett munkatárssal a betartatását vállalom.

Cegléd, 2025. ………………………….

Lefor Gyula

igazgató

**Sportrendezvényre vonatkozó különleges rendszabályok:**

* A sportesemények nézőinek viselkedésére vonatkozóan a Sporttörvény (2004. évi I. törvény) vonatkozó előírásai érvényesek.
* Sportrendezvénynek minősül a sportszervezet vagy sportszövetség (így különösen az MKOSZ) által versenyrendszerben vagy azon kívül, résztvevők jelenlétében megtartott verseny, mérkőzés. A sportesemény sportrendezvénynek minősül.
* A sportrendezvényen résztvevő ruházatának, csomagjainak átvizsgálására a rendezvény biztosítását végző rendőr és a biztosítást végző rendező szerv alkalmazottja vagy a rendező is jogosult.
* A néző köteles betartani a szervező által meghatározott biztonsági előírásokat. A néző nem folytathat olyan tevékenységet, amely a sportrendezvényt megzavarja, meghiúsítja vagy a sportrendezvényen résztvevők, az arra érkezők vagy az onnan távozók személyiségi jogait vagy vagyoni javait sérti vagy veszélyezteti.

A néző a sportrendezvény befejezésének időpontjában, valamint a szervezőnek, a rendezőnek vagy a rendőrségnek a személy- és vagyonbiztonságot veszélyeztető helyzet kialakulása miatt tett felhívására köteles a sportrendezvény helyszínét elhagyni.

Sportrendezvény idején a néző a sportrendezvény helyszínére akkor léptethető be, ha:

* érvényes belépőjeggyel, bérlettel vagy más, a sportrendezvény helyszínére való belépésre jogosító igazolással rendelkezik (kivéve amennyiben a rendező eltérően rendelkezik pl. ingyenes rendezvény esetén),
* nem áll nyilvánvalóan alkohol, kábítószer vagy más bódító hatású szer befolyása alatt,
* nem tart magánál szeszes italt, kábítószert, valamint olyan tárgyat, amely a sportrendezvény megtartását, továbbá mások személyi és vagyonbiztonságát veszélyezteti, vagy amelynek a sportrendezvényre való bevitelét a szervező a belépőjegy vásárlását megelőzően megtiltotta, és erről a belépőjegy vásárlóját megfelelő módon tájékoztatta,
* nem tart magánál mások iránti gyűlöletre uszító feliratot, zászlót vagy egyébként jogszabály által tiltott önkényuralmi jelképet,
* nem áll a sporttörvény szerinti kizárás, a sportrendezvények látogatásától eltiltás büntetés vagy a szabálysértési kitiltás hatálya alatt,
* vállalja, hogy a rendező felszólítására igazolja személyazonosságát, valamint
* tudomásul veszi, hogy a sportrendezvény ideje alatt róla kép- és hangfelvétel készíthető.

A létesítményből eltávolítható, aki a belépési feltételeknek nem felel meg, vagy aki a sportrendezvény megtartását, illetve mások személyi és vagyonbiztonságát veszélyezteti, vagy rasszista, gyűlöletre uszító, másokban félelmet keltő, vagy másokat megbotránkoztató, nem a sportszerű szurkolással, buzdítással összefüggő magatartást felszólításra sem hagyja abba.

* A rendező az eltávolítandó személyt felszólítja személyazonossága igazolására.
* Amennyiben az eltávolítandó személy a felszólításnak nem tesz eleget, a rendező - jogszabály eltérő rendelkezésének hiányában - a rendőrséget haladéktalanul értesíti az igazoltatás érdekében. A rendőrség kiérkezéséig, de legfeljebb az értesítéstől számított harmadik óra végéig a rendező az eltávolítandó személyt a vonatkozó jogszabályokban foglaltak szerint visszatarthatja.
* A sportrendezvényről eltávolított személy (valamint az a személy, akit el kellett volna távolítani, de erre azért nem került sor, mert a sportrendezvény helyszínén való szervezői (rendezői) beavatkozás következtében olyan nézői cselekmény volt várható, amely a sportrendezvény biztonságát aránytalanul veszélyeztette volna) a sportrendezvények biztonságáról szóló 54/2004. (III. 31.) Korm. rendelet szabályai szerint a sportrendezvényről illetve a létesítményben történő részvételből kizárásra kerül. A részvételből való kizárásra vonatkozó döntés ellen a kizárásra került személy bírósághoz fordulhat.
* Aki a sportrendezvény szervezőjének vagy rendezőjének a rend fenntartása érdekében tett jogszerű intézkedésével szemben erőszakkal vagy fenyegetéssel ellenállást tanúsít, illetve aki sportrendezvényen a létesítménynek a nézőktől vagy a nézők meghatározott csoportjától elzárt területére jogosulatlanul belép, ott tartózkodik, vagy e területre a sportrendezvény megtartását vagy mások testi épségét veszélyeztető tárgyat bedob, a Btk. 340.§-a alapján bűncselekményt követ el.
* Aki sportrendezvényen az arcát olyan módon eltakarva jelenik meg vagy tartózkodik, amely alkalmas arra, hogy meghiúsítsa a személyének a hatóság vagy az eljáró hivatalos személy által történő azonosítását, szabálysértést követ el.

A fenti sportrendezvényre vonatkozó szabályok betartása, betartatása 2025. április 1. napjától lép érvénybe!

Cegléd, 2025. ………………………….

Filipowivz Beáta Tótin Lóránt

GERJE SPORT Kft. létesítményvezető

ügyvezető

1. számú melléklet: – iskolai célú használat jelenléti lapja

**KOSÁRLABDACSARNOK HÁZIREND**

---------------------------------------------------------------------------------------------------------------



**1. sz. melléklet**

**ISKOLAI CÉLÚ HASZNÁLAT JELENLÉTI LAPJA**

**Alulírott pedagógusok/felnőtt iskolai dolgozók aláírásunkkal igazoljuk, hogy a házirend rendelkezéseit ismerjük, az abban foglaltakat elfogadjuk, betartjuk és betartatjuk,**

**a kárfelelősségi szabályok tiszteletben tartásával.**

|  |  |  |  |  |  |  |
| --- | --- | --- | --- | --- | --- | --- |
| **dátum** | **látogató osztály + létszám** | **pedagógus/**  **felnőtt kísérő** | **használat kezdete (óra,perc)** | **használat vége**  **(óra, perc)** | **történt-e rendkívüli esemény** | **pedagógus aláírása** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |