Cegléd Város Önkormányzatának Polgármesterétől

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06/53/511-400



Iktatószám: C/982/2025. Tárgy: 2025. évi költségvetés előirányzat-

Előterjesztő: dr. Csáky András polgármester módosítások, átcsoportosítások I. félév

Szakmai előterjesztő: Sipos Nikoletta Melléklet: Rendelettervezet

pénzügyi irodavezető 1-11 melléklet

Ügyintéző: Gyenge Ilona pénzügyi ügyinzétő

**ELŐTERJESZTÉS**

Cegléd Város Önkormányzata Képviselő-testületének 2025. szeptember 18-i ülésére

**Tisztelt Képviselő-testület!**

Cegléd Város Önkormányzatának 2025. évi költségvetésről szóló 5/2025. (II. 14.) önkormányzati rendeletének 13. §-a értelmében a költségvetés módosítására és előirányzat átcsoportosítására vonatkozó javaslatokat az alábbiakban terjesztem a Tisztelt Képviselő-testület elé:

**Előirányzat-módosításra, előirányzat átcsoportosításra vonatkozó javaslatok az Önkormányzat költségvetését érintően:**

**I. Az önkormányzati bevételek forrásonkénti változása:**

(A 3. számú mellékletben részletezettek szerint.)

**1. Működési célú támogatások államháztartáson belülről:**

a.) A Közigazgatási és Területfejlesztési Minisztérium az önkormányzat részére Magyarország 2025. évi központi költségvetéséről szóló 2024. évi XC. törvény (továbbiakban: Kvtv.) alapján nettó finanszírozás keretében:

- a 2025. 01-06. hó időszakra köznevelési feladatok támogatása dolgozók esélyteremtési illetmény pótlék kifizetésére 4.035.236 Ft,

- a 2025. 01-06. hó időszakra szociális gyermekjóléti feladatainak támogatása munkavállalók ágazati pótlékok teljesítésére 95.514.171 Ft,

- kulturális feladatok bérjellegű támogatása 2025. évre kiegészül 1.457.248 Ft-tal.

b.) A Közigazgatási és Területfejlesztési Minisztérium az önkormányzatok rendkívüli támogatása keretében nyújtott visszatérítendő támogatás 118.484.610 Ft.

c.) A 2024. évi Éves költségvetési beszámolóban a helyi önkormányzatok előző évi állami támogatás elszámolásából adódó bevételek jogcímen Magyar Államkincstártól utalt összeg 5.969.373 Ft.

Előirányzat-módosítási javaslatunk Önkormányzatnál:

- Önkormányzatok működési támogatásai előirányzata növekedik 225.460.638 Ft-tal,

(3. számú melléklet 7. sor)

- Finanszírozási kiadási előirányzat növekedik 4.988.396 Ft-tal,

(5. számú melléklet 57. sor)

- Egyéb működési célú kiadások előirányzata növekedik 94.561.011 Ft-tal,

(11. számú melléklet 5. sor)

- Dologi kiadások előirányzata növekedik 1.457.248 Ft-tal,

(5. számú melléklet 6. sor)

- Dologi kiadások előirányzata növekedik 118.484.610 Ft-tal,

(5. számú melléklet 13. sor)

- Egyéb működési célú támogatások bevételei államháztartáson belülről csökken 5.969.373 Ft-tal.

(3. számú melléklet 12. sor.)

**2. Közhatalmi bevételek**

A 13/2025. (V.14.) NGM rendelet alapján a települési önkormányzati helyi iparűzési adóbevétel többlete alapján 2025. május hónapban teljesítendő fizetési kötelezettség.

Előirányzat-módosítási javaslatunk az Önkormányzatnál:

Értékesítési és forgalmi adók bevételi előirányzat növekedik 118.484.610 Ft-tal,

(3. számú melléklet 26. sor)

Egyéb működési célú kiadások előirányzat növekedik 118.484.610 Ft-tal.

(5. számú melléklet 24. sor)

**3. Működési bevételek**

a.) Közvetített szolgáltatások ellenértéke MOHU MOL Hulladékgazdálkodási Zrt. köztisztasági feladatok ellátása Cegléd területén keretében összegyűjtött hulladék kezelése díja és tovább számlázása a feladatot ellátó gazdasági társaságok részére.

Előirányzat-módosítási javaslatunk Önkormányzatnál:

Közvetített szolgáltatások ellenértéke bevételi előirányzat növekedik 12.185.222 Ft-tal,

(3. számú melléklet 36. sor)

Kiszámlázott általános forgalmi adó bevételi előirányzat növekedik 3.290.010 Ft-tal,

(3. számú melléklet 39. sor)

Dologi kiadások előirányzata növekedik 15.475.232 Ft-tal.

(5. számú melléklet 13. sor)

b.) A kiszámlázott általános forgalmi adó bevételi eredeti előirányzat helyesbítése az önként vállalt feladatokhoz igazítva.

Előirányzat-átcsoportosítási javaslatunk Önkormányzatnál:

Kiszámlázott általános forgalmi adó bevételi előirányzat

Kötelező feladat csökken 19.184.332 Ft-tal,

Önként vállalt feladat növekedik 19.184.332 Ft-tal.

(3. számú melléklet 39. sor)

c.) Likviditási célú hitel- és kölcsön igénybevétele és visszafizetése eredeti előirányzat helyesbítése könyvvizsgáló észrevétele alapján.

Előirányzat-átcsoportosítási javaslatunk Önkormányzatnál:

Egyéb működési bevételek előirányzat csökken 500.000.000 Ft-tal,

(3. számú melléklet 48. sor)

Finanszírozási bevételek előirányzat növekedik 500.000.000 Ft-tal,

(3. számú melléklet 70. sor)

Dologi kiadások előirányzata csökken 500.000.000 Ft-tal,

(5. számú melléklet 5. sor)

Finanszírozási kiadások előirányzata növekedik 500.000.000 Ft-tal.

(5. számú melléklet 55. sor)

**4. Finanszírozási bevételek**

a.) Likviditási célú folyószámlahitel igénybevétele banki kivonat napi záró egyenlege alapján 2025.01.09-2025.06.30. időszakra vonatkozóan, valamint a törlesztése.

Előirányzat-módosítási javaslatunk Önkormányzatnál:

Finanszírozási bevételi előirányzat növekedik 3.453.527.438 Ft-tal,

(3. számú melléklet 70. sor)

Finanszírozási kiadások előirányzata növekedik 3.453.527.438 Ft-tal.

(5. számú melléklet 55. sor)

b.) 2024. évi pénzmaradvány elszámolása 237/2025.(V.15.) önkormányzati határozat szerint.

Előirányzat-módosítási javaslatunk Önkormányzatnál:

Finanszírozási bevételi előirányzat növekedik 119.352.939 Ft-tal,

(3. számú melléklet 71. sor)

Dologi kiadások előirányzata növekedik 119.352.939 Ft-tal.

(5. számú melléklet 5. sor)

c.) A 2025. évi közfoglalkoztatási program I. félévi lebonyolításával kapcsolatos megelőlegezés összege.

Előirányzat-módosítási javaslatunk Önkormányzatnál:

- Finanszírozási bevételek előirányzata növekedik 1.247.298 Ft-tal,

(3.számú melléklet 72. sor)

- Finanszírozási kiadások előirányzata növekedik 1.247.298 Ft-tal.

(5. számú melléklet 56. sor)

**II. Intézmények költségvetésének módosítása**

Az előterjesztéshez csatolt 6. és 7. számú mellékletek szerinti részletezésben. A realizált többletbevételek terhére a kiadási előirányzatok megemelése előirányzatmódosítási javaslat az alábbiak szerint részletezzük. Az előirányzat átcsoportosításokat az intézmény saját hatáskörben végezte el.

**1.) Ceglédi Közös Önkormányzati Hivatal**

Előirányzatmódosítási javaslatunk intézménynél:

Finanszírozási bevételek előirányzata növekedik 1.696.410 Ft-tal,

(6. számú melléklet 1 pont 01. sor 2024. évi pénzmaradvány elszámolás)

Működési bevételek előirányzata növekedik 12.955.012 Ft-tal,

(6. számú melléklet 1 pont 24. sor többletbevételek)

Dologi kiadások előirányzat növekedik 14.651.422 Ft-tal.

(7. számú melléklet 1 pont 03 sor)

**2.) Széchenyi Úti Óvoda:**

Előirányzatmódosítási javaslatunk intézménynél:

Finanszírozási bevételek előirányzata növekedik 4.035.946 Ft-tal,

(6. számú melléklet 2 pont 01 sor 2024. évi pénzmaradvány elszámolás

és esélyteremtési illetmény 01-06. hó állami támogatás pénzeszköz átadás önkormányzattól)

Működési bevételek előirányzata növekedik 5.362.147 Ft-tal,

(6. számú melléklet 2 pont 24. sor többletbevételek)

Személyi juttatások kiadási előirányzat növekedik 4.035.236 Ft-tal,

(7. számú melléklet 2 pont 01. sor)

Dologi kiadások előirányzat növekedik 5.362.857 Ft-tal.

(7. számú melléklet 2 pont 03. sor)

**3.) Pesti Úti Óvoda**

Előirányzatmódosítási javaslatunk intézménynél:

Működési bevételek előirányzata növekedik 2.000.000 Ft-tal,

(6. számú melléklet 3 pont 24. sor többletbevételek)

Dologi kiadások előirányzat növekedik 2.000.000 Ft-tal.

(7. számú melléklet 3 pont 03 sor)

**4.) Lövész Utcai Óvoda:**

Előirányzatmódosítási javaslatunk intézménynél:

Finanszírozási bevételek előirányzata növekedik 160 Ft-tal,

(6. számú melléklet 4 pont 01. sor 2024. évi pénzmaradvány elszámolás)

Működési bevételek előirányzata növekedik 4.394.459 Ft-tal,

(6. számú melléklet 4 pont 24. sor többletbevételek)

Személyi juttatások kiadási előirányzat csökken 26.678 Ft-tal,

(7. számú melléklet 4 pont 01. sor)

Dologi kiadások előirányzat növekedik 4.421.297 Ft-tal.

(7. számú melléklet 4 pont 03 sor)

**5.) Bölcsődei és Védőnői Igazgatóság**

Előirányzatátcsoportosítási javaslatunk intézménynél:

Finanszírozási bevételek előirányzata csökken 23.229.525 Ft-tal,

(6. számú melléklet 5 pont 01. sor)

Működési célú támogatások államháztartáson belülről növekedik 23.229.525 Ft-tal.

(6. számú melléklet pont 03. sor)

Előirányzatmódosítási javaslatunk intézménynél:

Működési célú támogatások államháztartáson belülről növekedik 1.051.233 Ft-tal,

(6. számú melléklet 5 pont 03. sor)

Személyi juttatások kiadási előirányzat növekedik 828.432 Ft-tal,

(7. számú melléklet 5 pont 01. sor)

Munkaadókat terhelő járulékok és szociális hozzájárulási adó növekedik 109.655 Ft-tal,

(7. számú melléklet 5 pont 02. sor)

Dologi kiadások előirányzat növekedik 113.146 Ft-tal.

(7. számú melléklet 5 pont 03 sor)

**6.) Ceglédi Városi Könyvtár**

Előirányzatmódosítási javaslatunk intézménynél:

Finanszírozási bevételek előirányzata növekedik 20.520 Ft-tal,

(6. számú melléklet 6 pont 01. sor 2024. évi pénzmaradvány elszámolás)

Dologi kiadások előirányzat növekedik 20.520 Ft-tal.

(7. számú melléklet 6 pont 03 sor)

**7.) Kossuth Múzeum**

Előirányzatmódosítási javaslatunk intézménynél:

Működési bevételek előirányzata növekedik 600.000 Ft-tal,

(6. számú melléklet 7 pont 24. sor többletbevételek)

Személyi juttatások kiadási előirányzat csökken 500.000 Ft-tal,

(7. számú melléklet 7 pont 01 sor)

Dologi kiadások előirányzat növekedik 1.100.000 Ft-tal.

(7. számú melléklet 7 pont 03 sor)

**III. Tartalékok**

A költségvetési rendeletben elfogadott Általános tartalék előirányzata 35.000.000 Ft, a Céltartalék előirányzata 121.451.500 Ft összesen: 156.451.500 Ft volt.

Az általános tartalék változásait a Képviselő-testület és a polgármester döntései alapján, a céltartalék változásait a Gazdasági Bizottság döntései alapján részletesen a 8. számú mellékletben mutatjuk be.

Előirányzat-átcsoportosítási javaslatunk Önkormányzatnál:

**1. Általános tartalék**

- Tartalékok előirányzata csökken 18.993.378 Ft-tal,

(8. számú táblázat 4. sora)

- Dologi kiadások előirányzata növekedik 9.144.000 Ft-tal,

(5. számú melléklet 5. sor Szőke Mérnökiroda Kft. megbízási díj)

- Egyéb működési célú támogatások előirányzat növekedik 6.674.378 Ft-tal,

(11. számú melléklet 27. sor)

- Dologi kiadások előirányzata növekedik 3.175.000 Ft-tal.

(5. számú melléklet 13. sora Galambállomány visszaszorítása)

**2.) Céltartalék**

- Tartalékok előirányzata növekedik 10.000.000 Ft-tal,

(8. számú melléklet 8. sor)

- Felújítási kiadások előirányzata csökken 10.000.000 Ft-tal,

(10. számú melléklet 16. sor)

- Dologi kiadások előirányzata növekedik 650.000 Ft-tal,

(5. számú melléklet 13. sora)

- Beruházási kiadások előirányzata növekedik 7.050.000 Ft-tal.

(9. számú melléklet 26-32 sorai)

**IV. Beruházási kiadások**

Az előterjesztéshez csatolt 9. számú melléklet szerint az előterjesztés előző pontjaiban még nem részletezett sor.

**Átcsoportosítás kiemelt előirányzatok között:**

**1.) TOP\_PLUSZ-1.1-3-21-PT1-2022-00031 Gyógyászati épület bővítmény Ceglédi Termálfürdő Kft. projekt** a kivitelezés fordított ÁFA fizetési kötelezettsége fedezetére.

Beruházási kiadások előirányzata csökken 10.975.500 Ft-tal,

(9. számú melléklet 7. sor)

Dologi kiadások előirányzata növekedik 10.975.500 Ft-tal.

(5. számú melléklet 5. sor)

**2.) TOP\_PLUSZ-3.1.3-23-PT1 Helyi humán fejlesztések Cegléden pályázat** eszközbeszerzések sorról a programok megvalósításának költségeire.

Beruházási kiadások előirányzata csökken 40.481.250 Ft-tal,

(9. számú melléklet 10. sor)

Dologi kiadások előirányzata növekedik 40.481.250 Ft-tal.

(5. számú melléklet 18. sor)

**3.) Szellő utca II. ütem ivóvízhálózat bővítése** (Forgács E. u.-Akácos u. között) a kivitelezés fordított ÁFA fizetési kötelezettsége fedezetére.

Beruházási kiadások előirányzata csökken 1.177.934 Ft-tal,

(9. számú melléklet 12. sor)

Dologi kiadások előirányzata növekedik 1.177.934 Ft-tal.

(5. számú melléklet 5. sor)

**4.) Ipari Park II. ütem szennyvízelvezetés kiépítése** sorról a Bácsvíz Zrt. közművagyont érintő felújítások 2024. évről áthúzódó kiadásaira.

Beruházási kiadások előirányzata csökken 32.930.861 Ft-tal,

(9. számú melléklet 16. sor)

Felújítási kiadások előirányzata növekedik 32.930.861 Ft-tal.

(10. számú melléklet 18. sor)

**5.) Pályázati keret**ből elvonás:

a.) 30/2024. (II.15.) önkormányzati határozat Malomtó szél szabadidőpark létesítése koncepcióterv készítése.

Beruházási kiadások előirányzata csökken 5.207.000 Ft-tal,

(9. számú melléklet 25. sor)

Dologi kiadások előirányzata növekedik 5.207.000 Ft-tal.

(5. számú melléklet 6. sor)

b.) 323/2025. (VI.19.) önkormányzati határozat Jogi és Ügyrendi Bizottság Közbiztonsági pályázati kerete felemelése.

Beruházási kiadások előirányzata csökken 1.000.000 Ft-tal,

(9. számú melléklet 25. sor)

Egyéb működési célú kiadások előirányzata növekedik 1.000.000 Ft-tal.

(11.számú melléklet 34. sor)

**6.) Tisztítsuk meg az országot II. Hulladékfelszámolási pályázat** Köztes utca 48. térfigyelő kamerarendszer felszerelése (átcsoportosítás tervezett dologi kiadások sorról).

Dologi kiadások előirányzata csökken 1.865.306 Ft-tal,

(5. számú melléklet 5. sor)

Beruházási kiadások előirányzata növekedik 1.865.306 Ft-tal.

(9. számú melléklet 33. sor)

**V. Felújítási kiadások**

Az előterjesztéshez csatolt 10. számú melléklet szerint az előterjesztés előző pontjaiban még nem részletezett sor.

**Átcsoportosítás előirányzati sorokon belül:**

**Egyéb felújítási keret elvonása** 250/2025.(V.15.) önkormányzati határozat utak és járdák állagmegóvása 2025. évi eladatainak ellátására.

Felújítási kiadások előirányzata csökken 49.547.000 Ft-tal,

(10. számú melléklet 16. sor)

Felújítási kiadások előirányzata növekedik 49.547.000 Ft-tal.

(10. számú melléklet 17. sor)

**VI. Egyéb működési célú kiadások**

Az előterjesztéshez csatolt 11. számú melléklet szerint az előterjesztés előző pontjaiban még nem részletezett sor.

**Átcsoportosítás kiemelt előirányzatok között:**

**1.) Dél-Pesti Centrumkórház védőnői feladatok ellátása** támogatás visszatérítése 2024. II. félévi elszámolás alapján.

Dologi kiadások előirányzata csökken 686.616 Ft-tal,

(5. számú melléklet 5. sor)

Egyéb működési célú kiadások előirányzata növekedik 686.616 Ft-tal.

(11. számú melléklet 1. sor)

**2.) Agro-ökológiai Program** 2024. évi támogatási előleg visszafizetése Magyar Államkincstár 1461/5301/734/2/2025. okirat alapján.

Dologi kiadások előirányzata csökken 1.032.884 Ft-tal,

(5. számú melléklet 5. sor)

Egyéb működési célú kiadások előirányzata növekedik 1.032.884 Ft-tal.

(11. számú melléklet 2. sor)

**3.) Sportcélú támogatások** megemelése 89/2025.(II.13.) és a 100/2025. (III.20.) önkormányzati határozatok alapján.

Személyi juttatások előirányzata csökken 13.045.948 Ft-tal,

(5. számú melléklet 1. sor)

Munkáltatót terhelő járulékok előirányzata csökken 1.229.674 Ft-tal,

(5. számú melléklet 3. sor)

Dologi kiadások előirányzata csökken 19.050.000 Ft-tal,

(5. számú melléklet 18. sor)

- Egyéb működési célú támogatások előirányzat növekedik 33.325.622 Ft-tal.

(11. számú melléklet 27. sor)

**4.) Nyári napközis tábor szervezése** kiadásainak fedezetére 292/2025. (V.29.) önkormányzati határozat alapján.

Dologi kiadások előirányzata csökken 500.000 Ft-tal,

(5. számú melléklet 5. sor)

- Egyéb működési célú támogatások előirányzat növekedik 500.000 Ft-tal.

(11. számú melléklet 29. sor)

**VII. Egyéb kiemelt előirányzatok közötti átcsoportosítások**

Tervtanácsi tagok díjazása tervezett előirányzata megbízási szerződés alapján a díjak kifizetésére.

Dologi kiadások előirányzata csökken 3.810.000 Ft-tal,

(5. számú melléklet 5. sor)

Személyi juttatások előirányzata növekedik 3.810.000 Ft-tal.

(5. számú melléklet 1. sor)

**VIII. Dologi kiadásokon belül kormányzati funkciók közötti előirányzat átcsoportosítás**

1.) A Vörösmarty téren és a Ceglédi Termálfürdő épülete előtt található fémkeretes várostérkép fejújítása 328/2025. (VI.19.) önkormányzati határozat alapján.

Egyéb dologi kiadások előirányzata csökken 561.175 Ft-tal,

(Önkormányzatok és önkormányzati hivatalok jogalkotó és általános igazgatási tevékenysége kormányzati funkció)

(5. számú melléklet 5. sor)

Egyéb szolgáltatások és működési célú ÁFA kiadási előirányzatok növekedik 561.175 Ft-tal.

(Önkormányzati vagyonnal való gazdálkodással kapcsolatos feladatok)

(5. számú melléklet 6. sor)

2.) Ceglédi Tankerületi Központ Cegléd, Buzogány utca 23. alatt található konyha használatáért fizetett 2024. évről áthúzódó bérleti díj fedezetére.

Egyéb dologi kiadások előirányzata csökken 823.364 Ft-tal,

(Önkormányzatok és önkormányzati hivatalok jogalkotó és általános igazgatási tevékenysége kormányzati funkció)

(5. számú melléklet 5. sor)

Bérleti és lízing díjak és működési célú ÁFA kiadási előirányzatok növekedik 823.364 Ft-tal.

(Önkormányzati vagyonnal való gazdálkodással kapcsolatos feladatok)

(5. számú melléklet 6. sor)

Az előirányzat-módosítás során a Magyar Államkincstár részére benyújtott Cegléd Város Önkormányzat 2025. 06. havi Időközi költségvetési jelentés adatszolgáltatásában rendelkezésre álló információkat vettük figyelembe.

**Tisztelt Képviselő-testület!**

Kérem, hogy az előterjesztésben foglalt indokolást, az Önkormányzat, valamint az Önkormányzat fenntartásában működő költségvetési szervek, tulajdonában lévő gazdálkodó szervezetek költségvetését érintő előirányzat-módosításokat, átcsoportosításokat megtárgyalni és a rendelettervezet jóváhagyásával elfogadni szíveskedjenek.

Az előterjesztést a **Gazdasági Bizottság, a Jogi, Ügyrendi és Közbiztonsági Bizottság**, valamint a **Pénzügyi Ellenőrző Bizottság** tárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített** szavazati arányt igényel.

Cegléd, 2025. szeptember 4.

Dr. Csáky András

polgármester

Az előterjesztést láttam:

Dr. Diósgyőri Gitta

címzetes főjegyző